0000C000
दिल्ली के उपराज्यपाल ने ट्विटर पर इस बैठक के बारे में जानकारी दी. अनिल बैजल की ओर से लिखा गया कि मुख्यमंत्री अरविंद केजरीवाल और राज्य के अन्य अधिकारियों के साथ कोरोना वायरस के मसले पर चर्चा हुई. इस दौरान राज्य में सोशल डिस्टेंसिंग पर खास तौर पर फोकस किया जाएगा.
इसके अलावा अब राज्य में मुफ्त खाना बांटने वाले केंद्रों की संख्या 500 से बढ़ाकर 2500 की जाएगी, ताकि अधिक लोगों को खाना मिल सके और लोग सोशल डिस्टेंसिंग का पालन करें. उपराज्यपाल के मुताबिक, दिल्ली में होम क्वारनटीन को बढ़ाया जाएगा. करीब 20 हजार घरों को क्वारनटीन के लिए चुना गया है.
प्रवासी मजदूरों को लेकर बढ़ी थी मुश्किल
गौरतलब है कि बीते दिनों दिल्ली में प्रवासी मजदूरों की भारी भीड़ सड़कों पर आ गई थी, जिसके बाद कोरोना वायरस को लेकर चिंता बढ़ गई थी. इस बीच सबसे बड़ी शिकायत खाने को लेकर आई थी, जिसके बाद दिल्ली सरकार की ओर से प्रवासी मजदूरों को खाने की व्यवस्था का भरोसा दिलवाया गया.
कोरोना कमांडोज़ का हौसला बढ़ाएं और उन्हें शुक्रिया कहें...
दिल्ली सरकार का दावा है कि वह राज्य में हजारों लोगों के लिए मुफ्त खाने का प्रबंध कर रही है. इस दौरान सोशल डिस्टेंसिंग का भी ध्यान रखा जा रहा है.
बता दें कि दिल्ली में सोमवार को निज़ामुद्दीन के तबलीगी जमात के मरकज से सामने आए कोरोना वायरस के मामलों के बाद स्थिति बिगड़ती हुई दिख रही है. राज्य में अबतक पॉजिटिव केस की संख्या 100 के करीब पहुंच गई है.
vec_Latn hin_Deva hin_Deva hin_Deva hin_Deva hin_Deva hin_Deva hin_Deva